অনির্দিষ্টকালের জন্য বন্ধ হয়ে গেল জয়পুরিয়া কলেজ। অভিযোগ, কলেজে  টিএমসিপির দুই গোষ্ঠীর লাগাতার সংঘর্ষ চলছেই। বারবার সতর্ক করার পরেও অবস্থার কোনও পরিবর্তন নেই। এর জেরে ব্যাহত হচ্ছে নিরাপত্তা। আর তাই নিরাপত্তার কারণে বাধ্য হয়েই অনির্দিষ্টকালের জন্য কলেজ বন্ধ করার সিদ্ধান্ত নেওয়া হয়েছে বলে জানিয়েছেন টিচার ইনচার্জ।
 ওয়েব ডেস্ক: অনির্দিষ্টকালের জন্য বন্ধ হয়ে গেল জয়পুরিয়া কলেজ। অভিযোগ, কলেজে  টিএমসিপির দুই গোষ্ঠীর লাগাতার সংঘর্ষ চলছেই। বারবার সতর্ক করার পরেও অবস্থার কোনও পরিবর্তন নেই। এর জেরে ব্যাহত হচ্ছে নিরাপত্তা। আর তাই নিরাপত্তার কারণে বাধ্য হয়েই অনির্দিষ্টকালের জন্য কলেজ বন্ধ করার সিদ্ধান্ত নেওয়া হয়েছে বলে জানিয়েছেন টিচার ইনচার্জ। নিরাপত্তা চেয়ে ইতিমধ্যেই শ্যামপুকুর থানার দ্বারস্থ হয়েছে কলেজ কর্তৃপক্ষ। বিষয়টি শিক্ষা দফতরকেও জানানো হচ্ছে কলেজের তরফে। তিন শিফটের সব ক্লাস বন্ধ হল। শাসকদলের ছাত্র সংগঠনের দুই গোষ্ঠীর নিজেদের মধ্যে মারামারিই শুধু নয়, কলেজের এক অধ্যাপকও ছাত্রদের হাতে মার খান বলে অভিযোগ।